title: 2013/106/ES: 2012 m. gegužės 11 d. Europos Vadovų Tarybos sprendimas dėl Sutarčių pakeitimo, kurį Airijos Vyriausybė pasiūlė Protokolu dėl Airijos žmonių susirūpinimo dėl Lisabonos sutarties, kuris turi būti pridėtas prie Europos Sąjungos sutarties ir Sutarties dėl Europos Sąjungos veikimo, nagrinėjimo valstybių narių vyriausybių atstovų konferencijoje ir konvento nešaukimo#Protokolas dėl Airijos žmonių susirūpinimo dėl Lisabonos sutarties

text:
2.3.2013

               LT

               Europos Sąjungos oficialusis leidinys

               L 60/129

         EUROPOS VADOVŲ TARYBOS SPRENDIMAS
   2012 m. gegužės 11 d.
   dėl Sutarčių pakeitimo, kurį Airijos Vyriausybė pasiūlė Protokolu dėl Airijos žmonių susirūpinimo dėl Lisabonos sutarties, kuris turi būti pridėtas prie Europos Sąjungos sutarties ir Sutarties dėl Europos Sąjungos veikimo, nagrinėjimo valstybių narių vyriausybių atstovų konferencijoje ir konvento nešaukimo
   (2013/106/ES)
   EUROPOS VADOVŲ TARYBA,
   atsižvelgdama į Europos Sąjungos sutartį, ypač į jos 48 straipsnio 3 dalį,
   atsižvelgdama į pasiūlymą dėl Sutarčių pakeitimo, kurį Airijos Vyriausybė 2011 m. liepos 20 d. pateikė Tarybai, o Taryba 2011 m. spalio 12 d. pateikė Europos Vadovų Tarybai,
   atsižvelgdama į Europos Parlamento pritarimą sprendimui nešaukti konvento (1),
   atsižvelgdama į Europos Parlamento nuomonę (2),
   pranešus apie pasiūlymą nacionaliniams parlamentams,
   atsižvelgdama į Europos Komisijos nuomonę (3),
   kadangi:

               (1)

               2009 m. birželio 18–19 d. Europos Vadovų Taryboje posėdžiavę 27 Europos Sąjungos valstybių narių valstybių ar vyriausybių vadovai priėmė sprendimą dėl Airijos žmonių susirūpinimo dėl Lisabonos sutarties ir pareiškė, kad, sudarant kitą stojimo sutartį, jie išdėstys to sprendimo nuostatas protokole, kuris bus pridėtas, laikantis jų atitinkamų konstitucinių reikalavimų, prie Europos Sąjungos sutarties (ES sutarties) ir Sutarties dėl Europos Sąjungos veikimo (SESV);

               (2)

               2011 m. liepos 20 d. Airijos Vyriausybė pagal ES sutarties 48 straipsnio 2 dalies pirmą sakinį Protokolu dėl Airijos žmonių susirūpinimo dėl Lisabonos sutarties pateikė pasiūlymą iš dalies keisti Sutartis;

               (3)

               2011 m. spalio 12 d. Taryba pagal ES sutarties 48 straipsnio 2 dalies trečią sakinį Airijos Vyriausybės pasiūlymą pateikė Europos Vadovų Tarybai. Apie jį taip pat buvo pranešta nacionaliniams parlamentams;

               (4)

               2011 m. spalio 23 d. susitikime Europos Vadovų Taryba, vadovaudamasi ES sutarties 48 straipsnio 3 dalies pirma pastraipa, nusprendė dėl pasiūlytų pakeitimų konsultuotis su Europos Parlamentu ir Komisija. Be to, vadovaudamasi ES sutarties 48 straipsnio 3 dalies antra pastraipa, ji nusprendė paprašyti Europos Parlamento pritarti tam, kad nebūtų šaukiamas konventas, kadangi, jos nuomone, pasiūlytų pakeitimų apimtis neduoda pagrindo sušaukti konvento;

               (5)

               2012 m. balandžio 18 d. Europos Parlamentas priėmė palankią nuomonę dėl pasiūlytų pakeitimų. Jis taip pat pritarė tam, kad nebūtų šaukiamas konventas, kadangi pasiūlytų pakeitimų apimtis neduoda tam pagrindo. 2012 m. gegužės 4 d. Komisija priėmė palankią nuomonę dėl pasiūlytų pakeitimų;

               (6)

               todėl tikslinga, kad pagal ES sutarties 48 straipsnio 3 dalies antrą pastraipą Europos Vadovų Taryba nuspręstų, kad valstybių narių vyriausybių atstovų konferencija nagrinėtų Airijos Vyriausybės pasiūlytus pakeitimus, nustatytų įgaliojimus konferencijai ir nuspręstų nešaukti konvento,

         PRIĖMĖ ŠĮ SPRENDIMĄ:
   1 straipsnis
   Europos Vadovų Taryba nusprendžia, kad valstybių narių vyriausybių atstovų konferencija nagrinėja pakeitimus, kuriuos Airijos Vyriausybė pasiūlė šio sprendimo priede pateiktu Protokolu dėl Airijos žmonių susirūpinimo dėl Lisabonos sutarties, kuris turi būti pridėtas prie Europos Sąjungos sutarties ir Sutarties dėl Europos Sąjungos veikimo, ir kuris bus įgaliojimai minėtai konferencijai. Atsižvelgiant į pasiūlytų pakeitimų apimtį, Europos Sąjungos sutarties 48 straipsnio 3 dalyje numatytas konventas nešaukiamas.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. gegužės 11 d.

            Europos Vadovų Tarybos vardu

            Pirmininkas

         H. VAN ROMPUY

      (1)  2012 m. balandžio 18 d. pritarimas (dar nepaskelbtas Oficialiajame leidinyje).

      (2)  2012 m. balandžio 18 d. nuomonė (dar nepaskelbta Oficialiajame leidinyje).

      (3)  2012 m. gegužės 4 d. nuomonė (dar nepaskelbta Oficialiajame leidinyje).

      PROTOKOLAS
      dėl Airijos žmonių susirūpinimo dėl Lisabonos sutarties
      BELGIJOS KARALYSTĖ,
      BULGARIJOS RESPUBLIKA,
      ČEKIJOS RESPUBLIKA,
      DANIJOS KARALYSTĖ,
      VOKIETIJOS FEDERACINĖ RESPUBLIKA,
      ESTIJOS RESPUBLIKA,
      AIRIJA,
      GRAIKIJOS RESPUBLIKA,
      ISPANIJOS KARALYSTĖ,
      PRANCŪZIJOS RESPUBLIKA,
      ITALIJOS RESPUBLIKA,
      KIPRO RESPUBLIKA,
      LATVIJOS RESPUBLIKA,
      LIETUVOS RESPUBLIKA,
      LIUKSEMBURGO DIDŽIOJI HERCOGYSTĖ,
      VENGRIJA,
      MALTA,
      NYDERLANDŲ KARALYSTĖ,
      AUSTRIJOS RESPUBLIKA,
      LENKIJOS RESPUBLIKA,
      PORTUGALIJOS RESPUBLIKA,
      RUMUNIJA,
      SLOVĖNIJOS RESPUBLIKA,
      SLOVAKIJOS RESPUBLIKA,
      SUOMIJOS RESPUBLIKA,
      ŠVEDIJOS KARALYSTĖ,
      JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
      toliau – AUKŠTOSIOS SUSITARIANČIOS ŠALYS,
      PRIMINDAMOS 2009 m. birželio 18–19 d. Europos Vadovų Taryboje posėdžiavusių Europos Sąjungos 27 valstybių narių valstybių ar vyriausybių vadovų sprendimą dėl Airijos žmonių susirūpinimo dėl Lisabonos sutarties;
      PRIMINDAMOS 2009 m. birželio 18–19 d. Europos Vadovų Taryboje posėdžiavusių valstybių ar vyriausybių vadovų pareiškimą, kad, sudarant kitą stojimo sutartį, jie išdėstys minėto sprendimo nuostatas protokole, kuris bus pridėtas, laikantis jų atitinkamų konstitucinių reikalavimų, prie Europos Sąjungos sutarties ir Sutarties dėl Europos Sąjungos veikimo;
      ATKREIPDAMOS DĖMESĮ į Aukštųjų Susitariančių Šalių pasirašytą Sutartį tarp Aukštųjų Susitariančių Šalių ir Kroatijos Respublikos dėl Kroatijos Respublikos stojimo į Europos Sąjungą;
      SUSITARĖ dėl šių nuostatų, kurios pridedamos prie Europos Sąjungos sutarties ir Sutarties dėl Europos Sąjungos veikimo:
      I   ANTRAŠTINĖ DALIS

         TEISĖ Į GYVYBĘ, ŠEIMĄ IR ŠVIETIMĄ

      1 Straipsnis
      Jokia Lisabonos sutarties nuostata, kuria Europos Sąjungos pagrindinių teisių chartijai suteikiamas teisinis statusas, ar tos sutarties nuostata laisvės, saugumo ir teisingumo erdvės srityje neturi jokios įtakos teisės į gyvybę apsaugos, numatytos Airijos Konstitucijos 40.3.1, 40.3.2 ir 40.3.3 straipsniuose, šeimos apsaugos, numatytos 41 straipsnyje, ir teisių, susijusių su švietimu, apsaugos, numatytos 42, 44.2.4 ir 44.2.5 straipsniuose, taikymo sričiai bei taikymui.
      II   ANTRAŠTINĖ DALIS

         MOKESČIAI

      2 Straipsnis
      Valstybių narių atžvilgiu nė viena Lisabonos sutarties nuostata jokiu būdu nekeičia Europos Sąjungos kompetencijos mokesčių srityje masto ar veikimo.
      III   ANTRAŠTINĖ DALIS

         SAUGUMAS IR GYNYBA

      3 Straipsnis
      Europos Sąjunga savo veiksmus tarptautinėje arenoje grindžia demokratijos, teisinės valstybės, žmogaus teisių ir pagrindinių laisvių visuotinumo bei nedalomumo, pagarbos žmogaus orumui, lygybės ir solidarumo principais bei Jungtinių Tautų Chartijos ir tarptautinės teisės principų laikymusi.
      Sąjungos bendra saugumo ir gynybos politika sudaro neatsiejamą bendros užsienio ir saugumo politikos dalį ir suteikia Sąjungai operacinius pajėgumus, reikalingus vykdyti misijas už Sąjungos ribų, skirtas taikos palaikymui, konfliktų prevencijai ir tarptautinio saugumo stiprinimui pagal Jungtinių Tautų Chartijos principus.
      Ši politika neturi įtakos nė vienos valstybės narės, įskaitant Airiją, saugumo ir gynybos politikai ar bet kurios valstybės narės įsipareigojimams.
      Lisabonos sutartis nedaro poveikio ir neturi įtakos tradicinei Airijos karinio neutralumo politikai.
      Valstybės narės – įskaitant Airiją, kuri veiks laikydamasi solidarumo principo ir nepažeisdama savo tradicinės karinio neutralumo politikos – pačios nuspręs, kokio pobūdžio paramą ir pagalbą suteiks valstybei narei, kurioje įvykdytas teroro aktas ar kuri tapo ginkluotos agresijos auka.
      Sprendimas imtis bendros gynybos turės būti priimtas vieningu Europos Vadovų Tarybos sprendimu. Valstybės narės, įskaitant Airiją, laikydamosi Lisabonos sutarties ir atitinkamų savo konstitucinių nuostatų, nuspręstų, ar imtis bendros gynybos.
      Jokia šios antraštinės dalies nuostata nedaro poveikio ir neturi įtakos jokios kitos valstybės narės pozicijai ar politikai, susijusiai su saugumu ir gynyba.
      Be to, kiekviena valstybė narė, laikydamasi Lisabonos sutarties nuostatų ir nacionalinės teisės reikalavimų, nusprendžia, ar dalyvauti nuolatiniame struktūrizuotame bendradarbiavime ar Europos gynybos agentūros veikloje.
      Lisabonos sutartyje nenumatoma sukurti Europos kariuomenę ar nustatyti karo tarnybą kurioje nors karinėje struktūroje.
      Lisabonos sutartis nedaro poveikio Airijos ar kitos valstybės narės teisei nustatyti savo gynybos ir saugumo išlaidų pobūdį bei dydį ir savo gynybos pajėgumų pobūdį.
      Pati Airija ar kita valstybė narė, laikydamasi nacionalinės teisės reikalavimų, nuspręs, ar dalyvauti kurioje nors karinėje operacijoje.
      IV   ANTRAŠTINĖ DALIS

         BAIGIAMOSIOS NUOSTATOS

      4 Straipsnis
      Šis protokolas yra atviras pasirašyti Aukštosioms Susitariančiosioms Šalims iki 2012 m. birželio 30 d.
      Tuo atveju, jei šis protokolas neįsigalioja iki Kroatijos Respublikos įstojimo į Europos Sąjungą dienos, šį protokolą ratifikuoja Aukštosios Susitariančios Šalys ir Kroatijos Respublika pagal savo atitinkamas konstitucines nuostatas. Ratifikavimo dokumentai deponuojami Italijos Respublikos Vyriausybei.
      Šis protokolas įsigalioja, jei įmanoma, 2013 m. birželio 30 d., jeigu visi ratifikavimo dokumentai jau bus deponuoti, arba, jei taip nepadaroma, pirmą kito mėnesio dieną po to, kai ratifikavimo dokumentus deponuoja paskutinė valstybė narė.
      5 Straipsnis
      Šis vienu egzemplioriumi airių, anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis sudarytas protokolas, kurio kiekvienas tekstas yra vienodai autentiškas, deponuojamas Italijos Respublikos Vyriausybės archyvuose, kuri po vieną patvirtintą kopiją persiunčia kitų valstybių narių vyriausybėms.
      Kai Kroatijos Respublikai šis protokolas tampa privalomas pagal Akto dėl Kroatijos Respublikos stojimo sąlygų 2 straipsnį, šio protokolo tekstas kroatų kalba, kuris yra vienodai autentiškas kaip ir pirmoje pastraipoje nurodyti tekstai, taip pat deponuojamas Italijos Respublikos Vyriausybės archyvuose, kuri po vieną patvirtintą kopiją persiunčia kitų valstybių narių vyriausybėms.

         TAI PALIUDYDAMI šį protokolą pasirašė toliau nurodyti įgaliotieji atstovai.
         Съставено в Брюксел на тринадесети юни две хиляди и дванадесета година.
         Hecho en Bruselas, el trece de junio de dos mil doce.
         V Bruselu dne třináctého června dva tisíce dvanáct.
         Udfærdiget i Bruxelles den trettende juni to tusind og tolv.
         Geschehen zu Brüssel am dreizehnten Juni zweitausendzwölf.
         Kahe tuhande kaheteistkümnenda aasta juunikuu kolmeteistkümnendal päeval Brüsselis.
         Έγινε στις Βρυξέλλες, στις δέκα τρεις Ιουνίου δύο χιλιάδες δώδεκα.
         Done at Brussels on the thirteenth day of June in the year two thousand and twelve.
         Fait à Bruxelles, le treize juin deux mille douze.
         Arna dhéanamh sa Bhruiséil, an tríú lá déag de Mheitheamh an bhliain dhá mhíle agus a dó dhéag.
         Fatto a Bruxelles, addì tredici giugno duemiladodici.
         Briselē, divi tūkstoši divpadsmitā gada trīspadsmitajā jūnijā.
         Priimta du tūkstančiai dvyliktų metų birželio tryliktą dieną Briuselyje.
         Kelt Brüsszelben, a kétezer-tizenkettedik év június havának tizenharmadik napján.
         Magħmul fi Brussell, fit-tlettax-il jum ta’ Ġunju tas-sena elfejn u tnax.
         Gedaan te Brussel, de dertiende juni tweeduizend twaalf.
         Sporządzono w Brukseli dnia trzynastego czerwca roku dwa tysiące dwunastego.
         Feito em Bruxelas, em treze de junho de dois mil e doze.
         Întocmit la Bruxelles la treisprezece iunie două mii doisprezece.
         V Bruseli dňa trinásteho júna dvetisícdvanásť.
         V Bruslju, dne trinajstega junija leta dva tisoč dvanajst.
         Tehty Brysselissä kolmantenatoista päivänä kesäkuuta vuonna kaksituhattakaksitoista.
         Som skedde i Bryssel den trettonde juni tjugohundratolv.

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
            Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

            За Република България

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            Magyarország részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland


title: 2012/554/ES: 2012 m. gegužės 10 d. Europos Parlamento sprendimas dėl Europos Sąjungos 2010 finansinių metų bendrojo biudžeto įvykdymo patvirtinimo, IV skirsnis – Teisingumo Teismas#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos Sąjungos 2010 finansinių metų bendrojo biudžeto įvykdymo patvirtinimo dalį, IV skirsnis – Teisingumo Teismas

text:
17.10.2012

               LT

               Europos Sąjungos oficialusis leidinys

               L 286/100

         EUROPOS PARLAMENTO SPRENDIMAS
   2012 m. gegužės 10 d.
   dėl Europos Sąjungos 2010 finansinių metų bendrojo biudžeto įvykdymo patvirtinimo, IV skirsnis – Teisingumo Teismas
   (2012/554/ES)
   EUROPOS PARLAMENTAS,

               —

               atsižvelgdamas į Europos Sąjungos 2010 finansinių metų bendrąjį biudžetą (1),

               —

               atsižvelgdamas į Europos Sąjungos 2010 finansinių metų metines ataskaitas (COM(2011) 473 – C7-0259/2011) (2),

               —

               atsižvelgdamas į Teisingumo Teismo metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų 2010 finansinių metų metinę biudžeto vykdymo ataskaitą su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318, 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0088/2012),

               1.

               patvirtina Europos Sąjungos Teisingumo Teismo sekretoriui, kad Teisingumo Teismo 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 64, 2010 3 12.

      (2)  OL C 332, 2011 11 14, p. 1.

      (3)  OL C 326, 2011 11 10, p. 1.

      (4)  OL C 332, 2011 11 14, p. 134.

      (5)  OL L 248, 2002 9 16, p. 1.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos Sąjungos 2010 finansinių metų bendrojo biudžeto įvykdymo patvirtinimo dalį, IV skirsnis – Teisingumo Teismas
      EUROPOS PARLAMENTAS,

                  —

                  atsižvelgdamas į Europos Sąjungos 2010 finansinių metų bendrąjį biudžetą (1),

                  —

                  atsižvelgdamas į Europos Sąjungos 2010 finansinių metų metines ataskaitas (COM(2011) 473 – C7-0259/2011) (2),

                  —

                  atsižvelgdamas į Teisingumo Teismo metinę 2010 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų 2010 finansinių metų metinę biudžeto vykdymo ataskaitą su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2010 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318, 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7-0088/2012),

                  1.

                  pabrėžia, kad Audito Rūmai savo metinėje 2010 m. ataskaitoje nurodė, kad „Audito Rūmai pastabų dėl Teisingumo Teismo neturi“ (7.23 punktas);

                  2.

                  palankiai vertina tai, jog Audito Rūmai atlikę auditus padarė išvadą, kad 2010 m. gruodžio 31 d. pasibaigusių metų su institucijų ir įstaigų administracinėmis ir kitomis išlaidomis susijusiuose mokėjimuose nėra reikšmingų klaidų; labiausiai tikėtinas klaidų lygis – 0,4 % – nustatytas administracinių išlaidų srityje (7.9 ir 7.10 punktai);

                  3.

                  konstatuoja, kad 2010 m. Teisingumo Teismas turėjo iš viso 331 000 000 EUR įsipareigojimų asignavimų (2009 m. – 318 000 000 EUR), o šių asignavimų įvykdymo lygis buvo 97,9 % (2009 m. – 98,50 %); pabrėžia, kad Teisingumo Teismo biudžetas yra tik administracinis, t. y. 75 % biudžeto skiriama institucijų žmogiškiesiems ištekliams, o 25 % yra pastatų, kilnojamojo turto, įrangos ir įvairios su veikla susijusios išlaidos;

                  4.

                  primena, kad 2009 m. buvo atliktas išsamus Teisingumo Teismo priežiūros ir kontrolės sistemų vertinimas; pabrėžia, kad Audito Rūmai nustatė, kad dabartinės priežiūros ir kontrolės sistemos veikia veiksmingai ir jas taikant aptinkamos galimos klaidos ir išimtys;

                  5.

                  taip pat primena, kad 2009 m. Audito Rūmai nustatė, kad Teisingumo Teismas laiku neatsižvelgė į tai, kad baigiasi bendrojo susitarimo galiojimas; atkreipia dėmesį į Teisingumo Teismo 2010 m. metinėje veiklos ataskaitoje (6) pateiktus paaiškinimus dėl pasirinktos procedūros teisėtumo; atkreipia dėmesį į tai, kad patobulinus su sutartimis susijusių duomenų valdymą taikant integruotą administravimo sistemą (biudžeto ir finansų valdymo priemonę), būtų galima ateityje išvengti tokių atvejų;

                  6.

                  džiaugiasi, kad Vertimo žodžiu direktoratas įgyvendino vidaus auditoriaus rekomendacijas dėl vertimo žodžiu administravimo ir dėl išlaidų, susijusių su išorės vertėjais žodžiu, ir kad geras funkcionavimas bus vertinamas ateityje;

                  7.

                  atkreipia dėmesį į tai, kad Infrastruktūros ir logistikos generalinis direktoratas parengė 2009 m. veiklos planą, kuriame atsižvelgė į pagrindines vidaus auditoriaus rekomendacijas dėl meno kūrinių valdymo ir saugojimo; prašo jį informuoti apie padarytą pažangą 2011 m. metinėje veiklos ataskaitoje;

                  8.

                  atkreipia dėmesį į tai, kad atsakinga tarnyba atliko du vidaus auditus, susijusius su finansinių išteklių, banko sąskaitų valdymu ir mokėjimų vykdymu, taip pat dienpinigių skyrimu; prašo jį informuoti apie rekomendacijų įgyvendinimą metinėje veiklos ataskaitoje;

                  9.

                  džiaugiasi, kad taikomoji programa „e-Curia“, kuria naudojantis galima elektroniniu būdu pateikti ir įteikti procesinius dokumentus, 2010 m. pradėta bandyti dviejose valstybėse narėse; tikimasi, kad naudojant programą „e-Curia“ ateityje bus galima mažiau naudotis paštu, taip pat nebereikės skaitmeninti daugelio atsiunčiamų ir išsiunčiamų procesinių dokumentų ir bus galima optimizuoti vidaus darbo srautus;

                  10.

                  palankiai vertina tai, kad Teisingumo Teismas nagrinėjo vertimo žodžiu problemą savo 2010 finansinių metų metinėje ataskaitoje, kaip to prašė Parlamentas 2011 m. gegužės 10 d. rezoliucijoje dėl 2009 finansinių metų biudžeto įvykdymo patvirtinimo (7) (14 dalis); pažymi, kad labai padaugėjo posėdžių (27 % daugiau), susijusių daugiausia su ES plėtra ir Lisabonos sutarties įsigaliojimu:

                     Posėdžių skaičius
                      (8)

                              Su vertimu

                              2004 m.

                              2005 m.

                              2006 m.

                              2007 m.

                              2008 m.

                              2009 m.

                              2010 m.

                              Posėdžiai

                              350

                              411

                              366

                              369

                              517

                              454

                              520

                              Kiti susirinkimai

                              63

                              51

                              78

                              54

                              30

                              37

                              102

                              Iš viso posėdžių

                              413

                              462

                              444

                              423

                              547

                              491

                              622

                  11.

                  pabrėžia institucijų bendradarbiavimo svarbą vertėjų žodžiu administravimo ir įdarbinimo srityje;

                  12.

                  džiaugiasi, kad Teisingumo Teismas 2011 m. balandžio mėn. biudžeto valdymo institucijoms pateikė atnaujintą investicijų į nekilnojamąjį turtą planą 2011–2013 m., kuriame nurodyti du pagrindiniai tikslai: viena vertus, suburti didžiąją Teisingumo Teismo tarnybų dalį vienoje vietoje, kita vertus, tapti pastatų savininku; pažymi, kad statybų išlaidos yra maždaug 355 300 000 EUR, o 2010 m. pabaigoje likutis buvo 40 000 000 EUR;

                  13.

                  palankiai vertina tai, kad iš 2010 m. Teisingumo Teismo statistinių duomenų apskritai matyti didelis produktyvumas ir didesnis veiksmingumas procedūrų trukmės klausimu: prašymai priimti prejudicinius sprendimus nagrinėjami 16,1 mėnesio, tiesioginiai ieškiniai – 16,7 mėnesio (2009 m. buvo 17,1 mėnesio), apeliaciniai skundai – 14,3 mėnesio (2009 m. buvo 15,4 mėnesio);

                  14.

                  tikisi, kad ir toliau bus dedamos pastangos siekiant sutrumpinti procesų trukmę; mano, kad vidinė reorganizacija ir specialistų perkėlimas atsižvelgiant į atitinkamą jų kompetencijos sritį galėtų būti naudingas siekiant minėto tikslo;

                  15.

                  yra susirūpinęs dėl itin padidėjusio pradėtų bylų skaičiaus (2010 m. pradėta 631 nauja byla) Teisingumo Teisme, o baigtų nagrinėti bylų skaičius lieka nepakitęs; be to, teigia, kad Teisingumo Teisme vis dar nagrinėjamų bylų skaičius 2010 m. padidėjo iki 799, nors vidutinė procedūrų trukmė yra mažiausia, t. y. 16,1 mėnesio:

                     Teisingumo Teismo veikla
                      (9)

                              Bylos

                              2006 m.

                              2007 m.

                              2008 m.

                              2009 m.

                              2010 m.

                              Pradėtos

                              537

                              581

                              593

                              562

                              631

                              Baigtos

                              546

                              570

                              567

                              588

                              574

                              Nagrinėjamos

                              731

                              742

                              768

                              742

                              799

                  16.

                  yra susirūpinęs dėl pastebimai didesnio pradedamų bylų skaičiaus Bendrajame Teisme (2010 m. pradėtos 636 bylos); teigia, kad baigtų bylų skaičius šiek tiek sumažėjo; tačiau nagrinėjamų bylų skaičius Bendrajame Teisme išaugo iki 1 300, nepaisant sumažėjusios vidutinės procedūrų trukmės (2009 m. – 27,2 mėnesio, 2010 m. – 24,7 mėnesio);

                     Bendrojo Teismo veikla
                      (10)

                              Bylos

                              2006 m.

                              2007 m.

                              2008 m.

                              2009 m.

                              2010 m.

                              Pradėtos

                              432

                              522

                              629

                              568

                              636

                              Baigtos

                              436

                              397

                              605

                              555

                              527

                              Nagrinėjamos

                              1 029

                              1 154

                              1 178

                              1 191

                              1 300

                  17.

                  todėl palaiko Teisingumo Teismo iniciatyvą 2011 m. pristatyti dviem teisės aktų leidimo institucijoms jo statuto reformos pasiūlymą (pagal reformą numatoma skirti 12 papildomų teisėjų Bendrajame Teisme); ši iniciatyva turėtų būti įgyvendinama kuo ekonomiškiau; tikisi, kad struktūrinės priemonės bus patvirtintos 2012 m. pradžioje, siekiant šiemet kuo greičiau jas įgyvendinti;

                  18.

                  ragina, kad metinėje veiklos ataskaitoje taip pat būtų pateikiama išsami lentelė su duomenimis apie visus Teisingumo Teismo turimus žmogiškuosius išteklius, suskirstytus pagal kategorijas, lygius, lytį, dalyvavimą profesiniuose mokymuose ir pilietybę; tačiau jau gali pasidžiaugti, kad savo metinėje veiklos ataskaitoje Teisingumo Teismas pateikė išsamią informaciją apie personalo valdymą ir kad jis pateikė atsakymus į papildomus Parlamento klausimus šioje srityje; prašo, kad nuo šiol ši informacija būtų įtraukiama į Teismo ataskaitą ir kad jis informuotų apie rezultatus, kaip jo personalui sekasi dirbti nuotoliniu būdu ar pagal lankstų darbo laiką.

         (1)  OL L 64, 2010 3 12.

         (2)  OL C 332, 2011 11 14, p. 1.

         (3)  OL C 326, 2011 11 10, p. 1.

         (4)  OL C 332, 2011 11 14, p. 134.

         (5)  OL L 248, 2002 9 16, p. 1.

         (6)  2010 finansinių metų metinė veiklos ataskaita, p. 91.

         (7)  OL L 250, 2011 9 27, p. 90.

         (8)  2010 finansinių metų metinė veiklos ataskaita, p. 54.

         (9)  2010 finansinių metų metinė veiklos ataskaita, p. 6.

         (10)  2010 finansinių metų metinė veiklos ataskaita, p. 8.


title: 2013/592/ES: 2013 m. balandžio 17 d. Europos Parlamento sprendimas dėl Europos geležinkelio agentūros 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos geležinkelio agentūros 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/277

         EUROPOS PARLAMENTO SPRENDIMAS
   2013 m. balandžio 17 d.
   dėl Europos geležinkelio agentūros 2011 finansinių metų biudžeto įvykdymo patvirtinimo
   (2013/592/ES)
   EUROPOS PARLAMENTAS,

               —

               atsižvelgdamas į Europos geležinkelio agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos geležinkelio agentūros 2011 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelio agentūrą (Agentūros reglamentas) (4), ypač į jo 39 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7-0103/2013),

               1.

               patvirtina Europos geležinkelio agentūros vykdomajam direktoriui, kad Agentūros 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos geležinkelio agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 145.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 164, 2004 4 30, p. 1.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos geležinkelio agentūros 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos geležinkelio agentūros 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos geležinkelio agentūros 2011 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelio agentūrą (Agentūros reglamentas) (4), ypač į jo 39 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7-0103/2013),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos geležinkelio agentūros (toliau – Agentūra) 2011 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi Parlamentas 2012 m. gegužės 10 d. patvirtino Agentūros vykdomajam direktoriui, kad Agentūros 2010 finansinių metų biudžetas įvykdytas (6), ir kadangi prie biudžeto įvykdymo patvirtinimo pridėtoje rezoliucijoje, be kita ko:

                              —

                              apgailestavo, kad dėl biudžeto prognozių klaidų buvo atšauktos arba atidėtos tam tikros investicijos; ragino Agentūrą nedelsiant informuoti biudžeto įvykdymą tvirtinančią instituciją apie įgyvendintas priemones siekiant užtikrinti geresnes išlaidų prognozes,

                              —

                              priminė, kad Agentūra jau 2008 ir 2009 finansiniais metais daug asignavimų perkėlė į 2010 finansinius metus; manė, kad ateityje negali būti toleruojami šie dideli biudžeto metinio periodiškumo principo pažeidimai ir kad kitą kartą, jei vėl bus pažeistas biudžeto principas, reikėtų nesuteikti biudžeto įvykdymo patvirtinimo; ragino Agentūrą nedelsiant imtis būtinų priemonių padėčiai gerinti,

                              —

                              manė, kad Agentūra tinkamai neišsprendė asignavimų perkėlimo iš vienų metų į kitus problemos; priminė biudžeto metinio periodiškumo principo svarbą; ragino Agentūrą informuoti biudžeto įvykdymą tvirtinančią instituciją apie veiksmus, kurių imtasi siekiant pagerinti metinio biudžeto įgyvendinimą ir sumažinti biudžeto asignavimų perkėlimą į kitą laikotarpį,

                              —

                              ragino Agentūrą parengti daugiametį planą, kuriame ilgalaikiai tikslai būtų susiejami su daugiametėmis užduotimis ir pagrindiniais veiklos rodikliais; pabrėžė, kad tokiu būdu suinteresuotosioms šalims būtų geriau teikiama informacija apie Agentūros tikslus, veiklą, strateginius prioritetus ir išteklių paskirstymą,

                              —

                              ragino Agentūrą įgyvendinti Vidaus audito tarnybos (VAT) rekomendacijas, susijusias su žmogiškųjų išteklių valdymo auditu, kurį 2009 m. atliko VAT;

                  C.

                  kadangi, atsižvelgus į ataskaitą dėl Agentūros 2011 m. metinių finansinių ataskaitų (7), Agentūros 2011 m. biudžetą sudarė 25 988 665 EUR, palyginti su 24 147 240 EUR 2010 m., t. y. 7,62 % daugiau negu ankstesniais metais;

         Biudžeto ir finansų valdymas

                  1.

                  pažymi, kad pagal Agentūros metinę veiklos ataskaitą (MVA) buvo prisiimta įsipareigojimų dėl 95 % asignavimų ir 81 % asignavimų panaudota mokėjimams; ypač pabrėžia, kad:

                              —

                              pagal I antraštinę dalį (Personalo išlaidos) visi įsipareigoti asignavimai sudarė 15 930 664 EUR (100 %), iš kurių 99 % buvo panaudoti vykdant mokėjimus (15 710 948 EUR), o 1 % asignavimų buvo perkeltas į 2012 m. (219 716 EUR),

                              —

                              pagal II antraštinę dalį (Administracinės išlaidos) visi įsipareigoti asignavimai sudarė 2 212 548 EUR (beveik 100 %), iš kurių 75 % buvo panaudoti vykdant mokėjimus (1 649 635 EUR), o 25 % asignavimų buvo perkelti į 2012 m. (562 913 EUR),

                              —

                              pagal III antraštinę dalį (Veiklos išlaidos) visi įsipareigoti asignavimai sudarė 6 495 020 EUR (83 %), iš kurių 47 % buvo panaudoti vykdant mokėjimus (3 659 761 EUR), o 36 % asignavimų buvo perkelti į 2012 m. (2 835 259 EUR);

                  2.

                  pripažįsta, kad mokėjimų lygis, palyginti su biudžeto asignavimais, pagerėjo visose antraštinėse dalyse, tačiau III antraštinės dalies atveju išliko žemas – 47 % (39 % 2010 m.). reikalauja, kad Agentūra imtųsi tolesnių veiksmų siekdama pašalinti šiuos trūkumus, nes tokia padėtis nesuderinama su biudžeto metinio periodiškumo principu, ir nedelsdama praneštų apie tai biudžeto valdymo institucijai;

         Darbuotojai

                  3.

                  atsižvelgdamas į Audito Rūmų ataskaitą pažymi, kad 2013–2015 m. Agentūra turės pakeisti pusę savo darbuotojų; ragina Agentūrą informuoti biudžeto įvykdymą tvirtinančią instituciją apie veiksmus, kurių ji imasi siekdama valdyti šią sudėtingą padėtį, kuri gali labai sutrikdyti Agentūros veiklą;

         Dvi būstinės

                  4.

                  atkreipia dėmesį į tai, kad Agentūra pripažįsta, jog dėl dviejų būstinių neveiksmingai vykdoma veikla ir susidaro papildomų išlaidų; be to, pažymi, kad Agentūra deda visas pastangas, siekdama kuo labiau sumažinti neigiamą sprendimo dėl Agentūros būstinės poveikį;

                  5.

                  atsižvelgdamas į MVA nurodo, kad užbaigtas projekto, kuriuo siekiama padidinti būstinės Valansjene pajėgumus, parengiamasis etapas; be to, pažymi, kad Lilio patalpų tobulinimas buvo atidėtas dėl išteklių trūkumo;

         Apskaitos sistema

                  6.

                  remdamasis MVA nurodo, kad Agentūra atnaujino savo finansinių procedūrų vadovą, atsižvelgdama į kaupiamosios apskaitos modulių „ABAC Workflow“ ir „ABAC Assets“ naudojimą; be to, pažymi, kad modulis „ABAC Assets“ pradėtas taikyti 2011 m.;

                  7.

                  pritaria tam, kad 2010 m. rugsėjo 1 d. Agentūra įdiegė centralizuotą gaunamų sąskaitų faktūrų registravimo sistemą; pabrėžia, kad ši priemonė būtina siekiant užtikrinti visų sąskaitų faktūrų registravimą laiku ir ją taikant prisidedama norint išvengti mokėjimų tvarkymo vėlavimo;

         Perkėlimai

                  8.

                  atsižvelgdamas į Audito Rūmų ataskaitą nurodo, kad į 2012 m. perkelti asignavimai sudarė 3 617 887 EUR sumą; ragina Agentūrą imtis tolesnių veiksmų siekiant pašalinti šį trūkumą, nes tokia padėtis nesuderinama su biudžeto metinio periodiškumo principu;

         Įdarbinimo procedūros

                  9.

                  pripažįsta, remdamasis Audito Rūmų ataskaita, kad Agentūra galėtų pagerinti savo įdarbinimo procedūras siekdama visapusiškai užtikrinti skaidrumą ir vienodą požiūrį į visus kandidatus; ragina Agentūrą informuoti biudžeto įvykdymą tvirtinančią instituciją apie priemones, kurių ji ėmėsi siekdama patobulinti įdarbinimo procedūras; mano, kad kai kurios Tarnybos nuostatų nuostatos gali užkrauti didelę administracinę naštą; todėl skatina Komisiją sudaryti sąlygas tam tikro lygio supaprastinimui pagal Tarnybos nuostatų 110 straipsnį, susijusį su agentūromis;

                  10.

                  remdamasis MVA pažymi, kad darbuotojai buvo įdarbinami pagal planą ir metų pabaigoje laisvų darbo vietų rodiklis buvo 2,78 %; be to, pažymi, kad 2011 m. pabaigoje iš viso Agentūroje dirbo 140 laikinųjų darbuotojų ir 14 kitų darbuotojų (sutartininkai ir deleguoti nacionaliniai ekspertai);

         Interesų konfliktai

                  11.

                  ragina Agentūrą tirti ir drausti galimus interesų konfliktus samdant sektoriui, kurį ji prižiūri, atstovaujančius ekspertus ir darbuotojus;

         Vidaus auditas

                  12.

                  nurodo, remdamasis Agentūros pateikta informacija, kad 2011 m. VAT atliko auditą „Profesionalus valdymas sąveikumo srityje“ siekdama pateikti pakankamą patikinimą dėl vidaus kontrolės sistemos, susijusios su Agentūros profesionaliu valdymu sąveikumo srityje, tinkamumo ir veiksmingumo; pažymi, kad, atsižvelgdama į rezultatus, VAT pateikė šešias rekomendacijas: dvi iš jų nurodytos kaip labai svarbios, trys kaip svarbios ir viena kaip pageidautina; ragina Agentūrą įgyvendinti VAT rekomendacijas ir informuoti biudžeto įvykdymą tvirtinančią instituciją apie veiksmus, kurių buvo imtasi;

                  13.

                  palankiai vertina Agentūros iniciatyvą 2007 m. pabaigoje sukurti vidaus audito struktūrą, kurios paskirtis – teikti paramą ir konsultacijas Agentūros vykdomajam direktoriui ir administracijai vidaus kontrolės, rizikos vertinimo ir vidaus audito klausimais; be to, pažymi, kad 2011 m. vidaus audito struktūra vykdė veiklą siekdama teikti paramą administracijai 16 vidaus kontrolės standartų metinio vertinimo, rizikos valdymo sistemos persvarstymo, 2011 m. rizikos vertinimo koordinavimo, konkrečios politikos dėl interesų konfliktų valdymo plėtojimo Agentūroje klausimais;

                  14.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (8) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 145.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 164, 2004 4 30, p. 1.

         (5)  OL L 357, 2002 12 31, p. 72.

         (6)  OL L 286, 2012 10 17, p. 229.

         (7)  Ataskaita dėl 2011 m. metinių finansinių ataskaitų, p. 6.

         (8)  Priimti tekstai, P7_TA(2013)0134 (žr. šio Oficialiojo leidinio p. 374).


title: 1989 m. birželio 21 d. Tarybos sprendimas dėl Papildomo protokolo prie Europos ekonominės bendrijos ir Šveicarijos Konfederacijos susitarimo, panaikinančio esamus kiekybinius eksporto apribojimus arba lygiaverčio poveikio priemones ir neleidžiančio kurti naujų, sudarymo

text:
Svarbus teisinis pranešimas

|

31989D0548

Oficialusis leidinys L 295 , 13/10/1989 p. 0028 - 0028 specialusis leidimas suomių kalba: skyrius 11 tomas 15 p. 0112  specialusis leidimas švedų kalba: skyrius 11 tomas 15 p. 0112

		Tarybos sprendimas1989 m. birželio 21 d.dėl Papildomo protokolo prie Europos ekonominės bendrijos ir Šveicarijos Konfederacijos susitarimo, panaikinančio esamus kiekybinius eksporto apribojimus arba lygiaverčio poveikio priemones ir neleidžiančio kurti naujų, sudarymo(89/548/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi Europos ekonominės bendrijos ir Šveicarijos Konfederacijos susitarimas [1], pasirašytas Briuselyje 1972 m. liepos 22 d., nenumato kiekybinių eksporto apribojimų arba tokį patį poveikį turinčių priemonių uždraudimo;kadangi Europos ekonominė bendrija ir Šveicarijos Konfederacija yra suinteresuotos skatinti laisvą žaliavų ir prekių judėjimą naikinant minėtus apribojimus ir priemones bei neleidžiant kurti naujų tarpusavio prekybą veikiančių apribojimų ar priemonių;kadangi būtina pasirengti laipsniškam esamų apribojimų, taikomų tam tikroms prekėms, arba tokį patį poveikį turinčių priemonių naikinimui ir numatyti apsaugos priemones, jei reeksportuojama į trečiąsias šalis, kurioms eksportuojanti susitarimo šalis taiko apribojimus arba tokį patį poveikį turinčias priemones, taip pat, jei yra konkrečios prekės stygius;kadangi Susitarimo 32 straipsnio 1 dalis numato, kad Susitačiosios šalys, atsižvelgdamos į savo šalies ekonominius interesus, gali plėtoti susitarimu nustatytus santykius, šiuos perkeldamos į jame nenumatytas sritis;kadangi Komisija tai aptarė su Šveicarijos Konfederacija ir priėmė protokolą,PRIĖMĖ ŠĮ SPRENDIMĄ:1 straipsnisBendrijos vardu yra patvirtinamas Papildomas protokolas prie Europos ekonominės bendrijos ir Šveicarijos Konfederacijos susitarimo, panaikinantis esamus kiekybinius eksporto apribojimus arba tokį patį poveikį turinčias priemones ir neleidžiantis kurti naujų.Protokolo tekstas yra pridedamas prie šio sprendimo.2 straipsnisTarybos pirmininkas pateikia Papildomo protokolo 6 straipsnyje numatytą pranešimą.3 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Priimta Liuksemburge, 1989 m. birželio 21 d.Tarybos varduPirmininkasC. Aranzadi[1] OL L 300, 1972 12 31, p. 189.--------------------------------------------------


title: 2008/510/EB: 2007 m. balandžio 24 d. Europos Parlamento sprendimas dėl Europos gyvenimo ir darbo sąlygų gerinimo fondo 2005 finansinių metų sąskaitų uždarymo

text:
15.7.2008

               LT

               Europos Sąjungos oficialusis leidinys

               L 187/90

      EUROPOS PARLAMENTO SPRENDIMAS

   2007 m. balandžio 24 d.
   dėl Europos gyvenimo ir darbo sąlygų gerinimo fondo 2005 finansinių metų sąskaitų uždarymo
   (2008/510/EB)
   EUROPOS PARLAMENTAS,
   atsižvelgdamas į Europos gyvenimo ir darbo sąlygų gerinimo fondo 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2005 finansinių metų galutinių metinių ataskaitų kartu su Fondo atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1975 m. gegužės 26 d. Tarybos reglamentą (EEB) Nr. 1365/1975 dėl Europos gyvenimo ir darbo sąlygų gerinimo fondo įsteigimo (4), ypač į jo 16 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Užimtumo ir socialinių reikalų komiteto nuomonę (A6-0098/2007),

               1.

               pažymi, kad Europos gyvenimo ir darbo sąlygų gerinimo fondo 2004 ir 2005 finansinių metų galutinėse metinėse ataskaitose buvo pateikti šie duomenys:
               2004 ir 2005 finansinių metų pajamų ir išlaidų ataskaitos duomenys

                           (tūkst. EUR)

                           2005

                           2004

                              Pajamos

                           Komisijos subsidijos

                           18 800

                           18 000

                           Įvairios pajamos

                           5

                           5

                           Pajamos iš suteiktų paslaugų

                           158

                           81

                              Iš viso pajamų (a)

                              18 963

                              18 086

                              Išlaidos

                              Darbuotojai. Biudžeto I antraštinė dalis

                           Mokėjimai

                           8 814

                           8 606

                           Perkelti asignavimai

                           157

                           132

                              Administracija – II antraštinė biudžeto dalis

                           Mokėjimai

                           875

                           1 267

                           Perkelti asignavimai

                           507

                           489

                              Einamoji veikla – Biudžeto III antraštinė dalis

                           Mokėjimai

                           4 967

                           5 056

                           Perkelti asignavimai

                           3 809

                           2 522

                              Iš viso išlaidų (b)

                              19 130

                              18 072

                              Finansinių metų (a-b) rezultatas

                              -167

                              14

                           Likutis, perkeltas iš ankstesnių finansinių metų

                           -1 224

                           -1 296

                           Perkeltieji ir atšauktieji asignavimai

                           71

                           34

                           Sumos, nepanaudotos praeitais finansiniais metais, skirtos naudojimui

                           0

                           18

                           PHARE gautos pajamos

                           260

                           0

                           PHARE gautinos pajamos

                           0

                           0

                           PHARE išlaidos

                           -145

                           0

                           Kiti patikslinimai

                           0

                           10

                           Valiutos kurso skirtumai

                           0

                           -4

                              Finansinių metų likutis

                              -1 205

                              -1 224

                              Šaltinis: Fondo duomenys. Šioje lentelėje pateikiami apibendrinti Fondo metinių ataskaitų duomenys.

               2.

               pritaria Europos gyvenimo ir darbo sąlygų gerinimo fondo 2005 finansinių metų sąskaitų uždarymui;

               3.

               paveda Pirmininkui perduoti šį sprendimą Europos gyvenimo ir darbo sąlygų gerinimo fondo vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 37.

      (2)  OL C 312, 2006 12 19, p. 80.

      (3)  OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 139, 1975 5 30, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1111/2005 (OL L 184, 2005 7 15, p. 1).

      (5)  OL L 357, 2002 12 31, p. 72.


title: 2015 m. gegužės 7 d. Tarybos sprendimas (ES) 2015/1034 dėl Europos Sąjungos ir Sent Vinsento ir Grenadinų susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo

text:
3.7.2015

               LT

               Europos Sąjungos oficialusis leidinys

               L 173/37

         TARYBOS SPRENDIMAS (ES) 2015/1034
   2015 m. gegužės 7 d.
   dėl Europos Sąjungos ir Sent Vinsento ir Grenadinų susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamentu (ES) Nr. 509/2014 (1) nuoroda į Sent Vinsentą ir Grenadinus perkelta iš Tarybos reglamento (EB) Nr. 539/2001 (2) I priedo į jo II priedą;

               (2)

               po tos nuorodos į Sent Vinsentą ir Grenadinus pateikiama išnaša, kurioje nustatyta, kad vizų reikalavimas netaikomas nuo tos dienos, kai įsigalioja su Europos Sąjunga sudarytinas susitarimas dėl bevizio režimo;

               (3)

               2014 m. spalio 9 d. Taryba priėmė sprendimą, įgaliojantį Komisiją pradėti derybas su Sent Vinsentu ir Grenadinais dėl Europos Sąjungos ir Sent Vinsento ir Grenadinų susitarimo dėl bevizio režimo trumpalaikio buvimo atveju (toliau – Susitarimas) sudarymo;

               (4)

               derybos dėl Susitarimo pradėtos 2014 m. lapkričio 12 d. ir buvo sėkmingai baigtos jo parafavimu pasikeičiant laiškais 2014 m. gruodžio 11 d.;

               (5)

               Sąjungos vardu Susitarimas turėtų būti pasirašytas, o prie Susitarimo pridedamos deklaracijos turėtų būti patvirtintos. Susitarimas turėtų būti laikinai taikomas nuo jo pasirašymo dienos, kol bus užbaigtos jo oficialiam sudarymui būtinos procedūros;

               (6)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (7)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Sent Vinsento ir Grenadinų susitarimą dėl bevizio režimo trumpalaikio buvimo atveju (toliau – Susitarimas) su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Sąjungos vardu patvirtinamos prie šio sprendimo pridedamos deklaracijos.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   4 straipsnis
   Susitarimas laikinai taikomas nuo jo pasirašymo dienos (5), kol bus užbaigtos jo sudarymui būtinos procedūros.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gegužės 7 d.

            Tarybos vardu

            Pirmininkas

         E. RINKĒVIČS

      (1)  2014 m. gegužės 15 d. Europos Parlamento ir Tarybos reglamentas (ES) Nr. 509/2014, kuriuo iš dalies keičiamas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 149, 2014 5 20, p. 67).

      (2)  2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 81, 2001 3 21, p. 1).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2011 m. kovo 21 d. Tarybos sprendimas dėl Darbuotojų judėjimo laisvės patariamojo komiteto Italijai ir Vengrijai atstovaujančių narių ir pakaitinių narių skyrimo

text:
24.3.2011

               LT

               Europos Sąjungos oficialusis leidinys

               C 92/6

         TARYBOS SPRENDIMAS
   2011 m. kovo 21 d.
   dėl Darbuotojų judėjimo laisvės patariamojo komiteto Italijai ir Vengrijai atstovaujančių narių ir pakaitinių narių skyrimo
   2011/C 92/03
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1968 m. spalio 15 d. Tarybos reglamentą (EEB) Nr. 1612/68 dėl laisvo darbuotojų judėjimo Bendrijoje (1), ypač į jo 26 ir 27 straipsnius,
   atsižvelgdama į valstybių narių vyriausybių Tarybai pateiktus kandidatų sąrašus,
   kadangi:

               (1)

               2010 m. spalio 21 d. sprendimu (2) Taryba paskyrė Darbuotojų judėjimo laisvės patariamojo komiteto narius ir pakaitinius narius laikotarpiui nuo 2010 m. rugsėjo 25 d. iki 2012 m. rugsėjo 24 d., išskyrus tam tikrus narius.

               (2)

               Italijos ir Vengrijos Vyriausybės pateikė kandidatūras kelioms vietoms užimti,

         PRIĖMĖ ŠĮ SPRENDIMĄ:
   1 straipsnis
   Darbuotojų judėjimo laisvės patariamojo komiteto Italijai ir Vengrijai atstovaujančiais nariais ir pakaitiniais nariais laikotarpiui iki 2012 m. rugsėjo 24 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Italija

               Grazia STRANO
               Natale FORLANI

               Daniele LUNETTA

               Vengrija

               Eszter ENYEDI
               Orsolya KISGYÖRGY

               Hajnalka ERDŐS

   II.   PROFESINIŲ SĄJUNGŲ ATSTOVAI

               Šalis

               Nariai

               Pakaitiniai nariai

               Italija

               Ornella CILONA
               Giuseppe CASUCCI

               Ilaria FONTANIN

               Vengrija

               Judit IVÁNYI dr. CZUGLERNÉ
               Andrea AGÓCS

               László KOZÁK

   III.   DARBDAVIŲ ASOCIACIJŲ ATSTOVAI

               Šalis

               Nariai

               Pakaitiniai nariai

               Italija

               Armando OCCHIPINTI
               Yasaman PARPINCHEE

               Paola ASTORRI

               Vengrija

               Terézia BOROSNÉ BARTHA
               István KOMORÓCZKI

               Adrienn BÁLINT

         2 straipsnis
   Narius, kurių kandidatūros dar nebuvo pasiūlytos, Taryba skirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 21 d.

            Tarybos vardu

            Pirmininkas

         MARTONYI J.

      (1)  OL L 257, 1968 10 19, p. 2.

      (2)  OL C 294, 2010 10 29, p. 1.


title: 2005/436/EB: 2005 m. birželio 13 d. Komisijos sprendimas, dėl Bendrijos bendradarbiavimo su Maisto ir žemės ūkio organizacija, ypatingą dėmesį skiriant Europos snukio ir nagų ligos kontrolės komisijos veiklai

text:
14.6.2005

               LT

               Europos Sąjungos oficialusis leidinys

               L 151/26

         KOMISIJOS SPRENDIMAS
   2005 m. birželio 13 d.
   dėl Bendrijos bendradarbiavimo su Maisto ir žemės ūkio organizacija, ypatingą dėmesį skiriant Europos snukio ir nagų ligos kontrolės komisijos veiklai
   (2005/436/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 12 ir 13 straipsnius,
   kadangi:

               (1)

               Šeštojo dešimtmečio pabaigoje Bendrijoje ir kaimyninėse valstybėse, plintant snukio ir nagų ligos (SNL) epidemijai buvo įkurta Jungtinių Tautų Organizacijos Maisto ir žemės ūkio organizacijai (FAO) pavaldi Europos snukio ir nagų ligos kontrolės komisija (EUFMD).

               (2)

               Septintajame dešimtmetyje dėl padidėjusios SNL egzotinių atmainų atsiradimo Europoje grėsmės, EUFMD valstybės narės buvo paragintos įsteigti Patikos fondą tam, kad būtų imtasi ypatingų priemonių Balkanuose, kurie buvo pagrindinis ligos plitimo židinys. Vėliau šis fondas buvo padalintas į Patikos fondą 911100MTF/003/EEB, remiamą tų valstybių narių, kurios tuo pačiu metu buvo ir Bendrijos valstybės narės, ir Patikos fondą 909700MTF/004/MUL, remiamą EUFMD valstybių narių, kurios tuo metu nebuvo arba ir dabar nėra Bendrijos valstybėmis narėmis.

               (3)

               Remiantis 1990 m. birželio 26 d. Tarybos direktyva 90/423/EEB, iš dalies pakeičiančia Direktyvą 85/511/EEB, dėl Bendrijos snukio ir nagų ligos kontrolės priemonių įdiegimo, Direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis, ir Direktyvą 72/462/EEB dėl sveikatos ir veterinarinio patikrinimo problemų, importuojant galvijus, kiaules ir šviežią mėsą arba mėsos produktus iš trečiųjų šalių (2), 1991 profilaktinė vakcinacija nuo SNL buvo sustabdyta visoje Bendrijos teritorijoje.

               (4)

               Tuo pačiu metu Sprendime 90/424/EEB numatyta galimybė remti snukio ir nagų ligos kontrolę trečiosiose šalyse, ypač siekiant apsaugoti Bendrijos teritorijas, kurioms yra iškilusi grėsmė.

               (5)

               Priimdamos 2003 m. rugsėjo 29 d. Tarybos direktyvą 2003/85/EB dėl Bendrijos priemonių snukio ir nagų ligos kontrolės priemonių, naikinančia Direktyvą 85/511/EEB, ir Sprendimus 89/531/EEB bei 91/665/EEB ir iš dalies pakeisdamos Direktyvą 92/46/EEB (3), valstybės narės dar kartą patvirtino profilaktinės vakcinacijos draudimą, tuo pačiu metu išplėsdamos naudojimosi neatidėliotina vakcinacija nuo SNL galimybę.

               (6)

               Nuo 1992 m. užregistruoti SNL protrūkio atvejai ir 2001 m. kai kuriose valstybėse narėse kilusi epidemija Bendrijos teritorijose, esančiose šalia šalių, kur liga yra paplitusi, skatina budrumą šios ligos atžvilgiu ir bendradarbiavimą tarptautiniu mastu.

               (7)

               Be to, per pastaruosius kelerius metus kaimyninėse valstybių narių šalyse buvo užregistruoti ligos protrūkiai, o kartais ir epidemijos, keliančios grėsmę Bendrijos gyvulių sveikatai.

               (8)

               Atsižvelgdama į naujų virusų topotipų atsiradimą ir vietinės kontrolės susilpnėjimą, Bendrija, glaudžiai bendradarbiaudama su EUFMD ir naudodamasi Patikos fondu 911100MTF/003/EEB, rėmė vakcinacijos kampanijas Turkijoje ir Užkaukazėje.

               (9)

               Remdamasi kovo 30 d. Komisijos sprendimu 2001/300/EB dėl Bendrijos ir Maisto žemės ūkio organizacijos bendradarbiavimo, ypač susijusio su Europos snukio ir nagų ligos kontrolės komisijos vykdoma veikla (4), Komisija sudarė „Įgyvendinimo susitarimą MTF/INT/003/EEB911100 (TFEU970089129) dėl EK finansuojamų nuolatinių veiksmų, vykdomų FAO Europos snukio ir nagų ligos kontrolės komisijos“, kuris buvo sėkmingai vykdomas iki 2004 m. gruodžio 31 d.

               (10)

               2003 m. lapkričio 29 d. Europos bendrija ir Jungtinės Tautos pasirašė naują Finansinį ir administracinį pagrindų susitarimą, kuriuo buvo sudarytos palankios sąlygos Europos Bendrijų Komisijos ir Jungtinių Tautų Maisto ir žemės ūkio organizacijos susitarimo, pasirašyto 2003 m. liepos 17 d., įgyvendinimui.

               (11)

               Yra tikslinga atnaujinti Įgyvendinimo susitarimą tarp dviejų tarptautinių organizacijų ir, atsižvelgiant į išsiplėtusią Bendriją, nustatyti Bendrijos įnašą Patikos fondui 911100MTF/INT/003/EEB, neviršijantį 4,5 mln. eurų ketverių metų laikotarpiui. Patikos fondo biudžetas 2005 metams turėtų iš 2005 m. sausio 25 d. jo fondų galutinio balanso, ir Bendrijos įnašo JAV doleriais tolygaus 2 mln. eurų. Vėliau išlaidos turėtų būti kompensuojamos metiniais pervedimais.

               (12)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   1 straipsnis
   1.   Patikos fondo 911100MTF/INT/003/EEB (TFEU 970089129) balansą sudaro 55 284 JAV doleriai, kaip nurodyta galutiniame pranešime, priimtame 2005 m. sausio 25 d. vykusioje Romoje Europos snukio ir nagų ligos kontrolės komisijos (EUFMD) vykdomojo komiteto 71-ojoje sesijoje.
   2.   Nuo 2005 m. sausio 1 d. Bendrijos finansinis įsipareigojimas fondui, minimas 1 dalyje, neviršija 4 500 000 eurų ketverių metų laikotarpiui.
   3.   Pirmąją sumos dalį, nurodytą 2 dalyje, 2005 metams sudaro:

               a)

               balansas, nurodytas 1 dalyje, ir

               b)

               Bendrijos įnašas JAV doleriais, tolygus 2 mln. eurų.

         4.   Išlaidos, padarytos Patikos fondo 2005, 2006, 2007 ir 2008 metais patirtos išlaidos kompensuojamos Bendrijos metiniais įnašais, mokamais atitinkamai 2006, 2007, 2008 ir 2009 metais. Tačiau šie pervedimai atliekami tik esant lėšų Europos Komisijos biudžete.
   5.   Metinis Bendrijos įnašas, nurodytas 4 dalyje, sudaromas remiantis EUFMD finansiniu pranešimu, kuris paskelbiamas metinėje vykdomojo komiteto sesijoje arba EUFMD generalinėje sesijoje, kuri rengiama kas dvejus metus, pagrindu ir yra pagrindžiamas išsamia dokumentacija pagal Maisto ir žemės ūkio organizacijos taisykles.
   2 straipsnis
   1.   Įgyvendinimo susitarimas dėl Patikos fondo 911100MTF/INT/003/EEB (TFEU 970089129) paskirties ir veiklos sudaromas tarp Europos Bendrijų Komisijos ir Jungtinių Tautų Maisto ir žemės ūkio organizacijos ketverių metų laikotarpiui, prasidedančiam 2005 m. sausio 1 d.
   2.   Patikos fondas, nurodytas 1 straipsnyje, veikia Komisijos ir EUFMD susitarimu pagal Įgyvendinimo susitarimą, nurodytą šio straipsnio 1 dalyje.

      Priimta Briuselyje, 2005 m. birželio 13 d.

            Komisijos vardu

         Markos KYPRIANOU

            Komisijos narys

      (1)  OL L 224, 1990 8 18, p. 19. Sprendimas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).

      (2)  OL L 224, 1990 8 18, p. 13.

      (3)  OL L 306, 2003 11 22, p. 1.

      (4)  OL L 102, 2001 4 12, p. 71. Sprendimas su pakeitimais, padarytais Sprendimu 2002/953/EB (OL L 330, 2002 12 6, p. 39).


Svarbus teisinis pranešimas

|

52007BP0121(02)

2. 2007 m. balandžio 24 d. Europos Parlamento sprendimas dėl 2005 finansinių metų Eurojusto sąskaitų uždarymo (C6-0395/2006 - 2006/2162(DEC))

Oficialusis leidinys 074 E , 20/03/2008 p. 0234 - 0235

		2.2007 m. balandžio 24 d. Europos Parlamento sprendimas dėl 2005 finansinių metų Eurojusto sąskaitų uždarymo (C6-0395/2006 — 2006/2162(DEC))Europos Parlamentas,- atsižvelgdamas į Eurojusto 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Eurojusto 2005 finansinių metų galutinių metinių ataskaitų kartu su Eurojusto atsakymais [2],- atsižvelgdamas į 2007 m. vasario 27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį, ypač į jos 276 straipsnį, ir į ES sutartį, ypač į jos 41 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 2002 m. vasario 28 d. Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais [4], ypač į jo 36 straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0120/2007),1. pažymi, kad Eurojusto 2004 ir 2005 finansinių metų galutinėse metinėse ataskaitose buvo pateikti šie duomenys:Šaltinis: Eurojusto duomenys. Šioje lentelėje pateikiami apibendrinti Eurojusto metinių ataskaitų duomenys.(tūkst. EUR) |2004 ir 2005 finansinių metų pajamų ir išlaidų ataskaitos duomenys || 2005 | 2004 |Veiklos pajamosBendrijos subsidijos | 11991 | 8726 |Kitos pajamos | 59 | 397 |Iš viso (a) | 12050 | 9123 |Veiklos sąnaudosPerkamos prekės ir paslaugos | 4854 | 4476 |Darbuotojų išlaidos | 5149 | 4142 |Amortizacija | 508 | 332 |Iš viso (b) | 10511 | 8950 |Finansinių metų rezultatas (a-b) | 1539 | 173 |2. pritaria Eurojusto 2005 finansinių metų sąskaitų uždarymui;3. paveda Pirmininkui perduoti šį sprendimą Eurojusto administracijos direktoriui, Tarybai, Komisijai ir Audito Rūmams bei pasirūpinti, kad jis būtų paskelbtas Europos Sąjungos oficialiajame leidinyje (L serijoje).[1] OL C 266, 2006 10 31, p. 34.[2] OL C 312, 2006 12 19, p. 67.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 63, 2002 3 6, p. 1. Sprendimas su pakeitimais, padarytais Sprendimu 2003/659/TVR (OL L 245, 2003 9 29, p. 44).[5] OL L 357, 2002 12 31, p. 72.--------------------------------------------------


title: 2013 m. gruodžio 13 d. Tarybos sprendimas 2013/760/BUSP, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai

text:
14.12.2013

               LT

               Europos Sąjungos oficialusis leidinys

               L 335/50

         TARYBOS SPRENDIMAS 2013/760/BUSP
   2013 m. gruodžio 13 d.
   kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2013 m. gegužės 31 d. Tarybos sprendimą 2013/255/BUSP dėl ribojamųjų priemonių Sirijai (1),
   kadangi:

               (1)

               2013 m. gegužės 31 d. Taryba priėmė Sprendimą 2013/255/BUSP;

               (2)

               būtina Sprendime 2013/255/BUSP nustatyti išimtis, kad valstybės narės, vadovaudamosi Jungtinių Tautų (toliau – JT) Saugumo Tarybos rezoliucijos 2118(2013) 10 punktu, galėtų teikti paramą Cheminio ginklo uždraudimo organizacijos (toliau – CGUO) vykdomai veiklai siekiant pašalinti cheminius ginklus Sirijoje;

               (3)

               taip pat būtina taikyti prekybos Sirijos kultūros paveldui priklausančiomis prekėmis, kurios buvo neteisėtai išvežtos iš Sirijos teritorijos, apribojimus siekiant sudaryti palankesnes sąlygas saugiam tų prekių grąžinimui;

               (4)

               nuostata dėl turto įšaldymo priemonės taikymo išimties pagal Sprendimą 2013/255/BUSP, suteikiamos humanitariniais tikslais, turėtų būti iš dalies pakeista siekiant sudaryti palankesnes sąlygas humanitarinės pagalbos Sirijai teikimui ir išvengti pavojaus, kad lėšos ar ekonominiai ištekliai, kurių įšaldymas buvo nutrauktas, bus netinkamai naudojami. Todėl lėšos turėtų būti perduotos JT, siekiant teikti pagalbą Sirijai vadovaujantis humanitarinės pagalbos teikimo Sirijai planu (SHARP);

               (5)

               būtina numatyti papildomą išimtį turto įšaldymui, siekiant leisti į sąrašą neįtrauktam asmeniui ar subjektui atlikti mokėjimus arba kad jam būtų atliekami mokėjimai, kurie turi būti atliekami dėl konkrečios prekybos sutarties dėl medicinos priemonių, maisto, pastogės, sanitarijos ar higienos priemonių civiliniam naudojimui;

               (6)

               tam tikroms priemonėms įgyvendinti reikia tolesnių Sąjungos veiksmų;

               (7)

               Sprendimas 2013/255/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/255/BUSP iš dalies keičiamas taip:

               1)

               1 straipsnio 3 dalis pakeičiama taip:
               „3.   1 ir 2 dalys netaikomos tam tikros įrangos, prekių ir technologijų, kurios galėtų būti naudojamos vidaus represijoms, ar produktų, kurie galėtų būti naudojami vidaus represijoms, gamybai ir techninei priežiūrai, pardavimui, tiekimui, vežimui arba eksportui, ar susijusios techninės ar finansinės pagalbos teikimui, kai valstybė narė kiekvienu konkrečiu atveju nustato, kad jie skirti:

                           a)

                           maisto, žemės ūkio, medicinos ar kitais humanitariniais tikslais ar JT personalo arba Sąjungos ar jos valstybių narių personalo naudai; arba

                           b)

                           veiklai, vykdomai vadovaujantis Jungtinių Tautų Saugumo Tarybos rezoliucijos 2118(2013) 10 punktu ir susijusiais CGUO vykdomosios tarybos sprendimais ir atitinka Konvencijos dėl cheminio ginklo kūrimo, gamybos, kaupimo ir panaudojimo uždraudimo bei jo sunaikinimo (toliau – Cheminio ginklo uždraudimo konvencija) tikslą, bei pasikonsultavus su CGUO.“;

               2)

               3 straipsnis papildomas šia dalimi:
               „3.   1 ir 2 dalys netaikomos cheminių ginklų ar susijusių reikmenų importui ar vežimui iš Sirijos arba kurių kilmės vieta yra Sirijoje, vykdomam vadovaujantis JT Saugumo Tarybos rezoliucijos 2118(2013) 10 punktu ir susijusiais CGUO vykdomosios tarybos sprendimais bei kuris atitinka Cheminio ginklo uždraudimo konvencijos tikslą.“;

               3)

               įterpiamas šis straipsnis:
               „13a straipsnis
               Draudžiama importuoti, eksportuoti, perduoti kultūros vertybes ir kitus archeologinę, istorinę, kultūrinę, retą mokslinę ir religinę svarbą turinčius objektus, kurie 2011 m. gegužės 9 d. arba vėliau buvo neteisėtai išvežti iš Sirijos teritorijos, arba teikti su jais susijusias tarpininkavimo paslaugas, arba kai yra pagrįstų priežasčių įtarti, kad jie tą dieną arba vėliau buvo neteisėtai išvežti. Draudimas netaikomas, jei įrodoma, kad kultūros objektai saugiai grąžinami jų teisėtiems savininkams Sirijoje.
               Sąjunga imasi reikiamų priemonių siekdama nustatyti atitinkamus objektus, kuriems taikytinas šis straipsnis.“;

               4)

               28 straipsnio 3 dalies e punktas pakeičiamas taip:

                           „e)

                           būtini humanitariniais tikslais, pavyzdžiui, teikiant pagalbą, įskaitant medicinos priemones, maistą, humanitarinius darbuotojus ir susijusią pagalbą, arba sudarant palankesnes sąlygas tokios pagalbos teikimui, su sąlyga, kad, kai įšaldytų lėšų ar ekonominių išteklių įšaldymas yra nutraukiamas, lėšos ar ekonominiai ištekliai perduodami JT, siekiant teikti pagalbą Sirijai arba sudaryti palankesnes sąlygas jos teikimui vadovaujantis humanitarinės pagalbos teikimo Sirijai planu (SHARP).“;

               5)

               28 straipsnio 3 dalis papildoma šiuo punktu:

                           „g)

                           reikalingi vykdant evakuaciją iš Sirijos.“;

               6)

               28 straipsnis papildomas šia dalimi:
               „12.   1 ir 2 dalys netaikomos Sirijos komercinio banko ar per jį atliekamam lėšų ar ekonominių išteklių, gautų ne Sąjungoje ir įšaldytų po jo įtraukimo į sąrašą dienos, pervedimui, arba lėšų ar ekonominių išteklių, gautų ne Sąjungoje, pervedimui Sirijos komerciniam bankui ar per jį po jo įtraukimo į sąrašą dienos, kai toks pervedimas susijęs su mokėjimu, kurį į sąrašą neįtraukta finansų institucija turi atlikti pagal konkrečią prekybos sutartį dėl medicinos priemonių, maisto, pastogės, sanitarijos ar higienos priemonių civiliniam naudojimui, jeigu susijusi valstybė narė kiekvienu konkrečiu atveju yra nustačiusi, kad mokėjimas tiesiogiai ar netiesiogiai neatiteks 1 dalyje nurodytam asmeniui ar subjektui.“.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2013 m. gruodžio 13 d.

            Tarybos vardu

            Pirmininkas

         V. MAZURONIS

      (1)  OL L 147, 2013 6 1, p. 14.


title: 2014/930/ES: 2014 m. gruodžio 16 d. Tarybos sprendimas, kuriuo nustatoma Regionų komiteto sudėtis

text:
19.12.2014

               LT

               Europos Sąjungos oficialusis leidinys

               L 365/143

         TARYBOS SPRENDIMAS
   2014 m. gruodžio 16 d.
   kuriuo nustatoma Regionų komiteto sudėtis

      (2014/930/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Europos Komisijos pasiūlymą,
   kadangi:

               (1)

               Sutarties dėl Europos Sąjungos veikimo (SESV) 300 straipsnyje nustatytos taisyklės dėl Regionų komiteto sudėties;

               (2)

               SESV 305 straipsnyje nustatyta, kad Taryba turi nustatyti Regionų komiteto sudėtį. Regionų komiteto narių skaičius neturi viršyti 350;

               (3)

               2010 m. spalio 6 d. Regionų komitetas priėmė Rekomendacijas Komisijai ir Tarybai dėl būsimos Regionų komiteto sudėties (1);

               (4)

               dabartinė Regionų komiteto sudėties pusiausvyra turėtų, kiek įmanoma, likti tokia pati, nes ši pusiausvyra yra viena po kitos surengtų Tarpvyriausybinių konferencijų rezultatas;

               (5)

               šis sprendimas yra pereinamojo laikotarpio pobūdžio, kadangi jis priimtas siekiant išspręsti konkretų teisinį klausimą – neatitikimą tarp bendro Regionų komiteto narių skaičiaus, kuris buvo nustatytas viena po kitos surengtose Tarpvyriausybinėse konferencijose, ir didžiausio narių skaičiaus, nustatyto SESV 305 straipsniu;

               (6)

               šis sprendimas yra priimtas esant specifinėms aplinkybėms, susijusioms su Regionų komitetu, ir juo nesukuriama precedento kitų institucijų sudėties atžvilgiu;

               (7)

               Taryba, remdamasi Komisijos pasiūlymu, peržiūri šį sprendimą laiku prieš 2020 m. prasidėsiančią komiteto kadenciją arba, bet kuriuo atveju, atsižvelgdama į kitą plėtros etapą;

               (8)

               ši peržiūra grindžiama dabartinio sprendimo rezultatais, konkrečiai, atsižvelgiant į juo nustatytą vietų skaičių valstybėms narėms, kurios domisi dabartiniu pakeitimu. Atlikus šią peržiūrą tolesnis vietų mažinimas nebus taikomas valstybėms narėms, kurioms turės įtakos dabartinis sprendimas;

               (9)

               siekiant, kad Regionų komitetas būtų sudarytas pagal Kroatijos stojimo akto 24 straipsnį, reikėtų šio sprendimo įsigaliojimą atidėti iki dabartinių narių kadencijos pabaigos,

         PRIĖMĖ ŠĮ SPRENDIMĄ:
   1 straipsnis
   Regionų komiteto narių skaičius yra:

               Belgija

               12

               Bulgarija

               12

               Čekija

               12

               Danija

               9

               Vokietija

               24

               Estija

               6

               Airija

               9

               Graikija

               12

               Ispanija

               21

               Prancūzija

               24

               Kroatija

               9

               Italija

               24

               Kipras

               5

               Latvija

               7

               Lietuva

               9

               Liuksemburgas

               5

               Vengrija

               12

               Malta

               5

               Nyderlandai

               12

               Austrija

               12

               Lenkija

               21

               Portugalija

               12

               Rumunija

               15

               Slovėnija

               7

               Slovakija

               9

               Suomija

               9

               Švedija

               12

               Jungtinė Karalystė

               24.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2015 m. sausio 26 d.

      Priimta Briuselyje 2014 m. gruodžio 16 d.

            Tarybos vardu

            Pirmininkas

         S. GOZI

      (1)  CdR 137/2010 fin (https://dm.cor.europa.eu/corDocumentSearch/Pages/redsearch.aspx).


title: 2011/547/ES: 2011 m. rugsėjo 12 d. Tarybos sprendimas dėl automatinio keitimosi transporto priemonių registracijos duomenimis su Rumunija pradžios

text:
20.9.2011

               LT

               Europos Sąjungos oficialusis leidinys

               L 242/8

         TARYBOS SPRENDIMAS
   2011 m. rugsėjo 12 d.
   dėl automatinio keitimosi transporto priemonių registracijos duomenimis su Rumunija pradžios
   (2011/547/ES)
   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, įstaigų, organų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir, kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (5)

               Rumunija atsakė į klausimyno apie duomenų apsaugą ir klausimyno apie transporto priemonių registracijos duomenis klausimus;

               (6)

               Nyderlandai sėkmingai atliko bandomąjį sistemos patikrinimą su Rumunija;

               (7)

               Rumunijoje buvo surengtas vertinimo vizitas, o Belgijos ir Nyderlandų vertinimo grupė parengė šio vertinimo vizito ataskaitą bei ją pateikė atitinkamai Tarybos darbo grupei;

               (8)

               Tarybai pateikta bendra įvertinimo ataskaita, kurioje apibendrinami klausimyno, vertinimo vizito ir transporto priemonių registracijos duomenų sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės transporto priemonių registracijos duomenų paieškos srityje Rumunija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 12 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. rugsėjo 12 d.

            Tarybos vardu

            Pirmininkas

         M. DOWGIELEWICZ

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2011/22/ES: 2010 m. gruodžio 13 d. Europos centrinio banko sprendimas dėl Europos centrinio banko kapitalo apmokėjimo, kurį atlieka ne euro zonos nacionaliniai centriniai bankai (ECB/2010/28)

text:
15.1.2011

               LT

               Europos Sąjungos oficialusis leidinys

               L 11/56

         EUROPOS CENTRINIO BANKO SPRENDIMAS
   2010 m. gruodžio 13 d.
   dėl Europos centrinio banko kapitalo apmokėjimo, kurį atlieka ne euro zonos nacionaliniai centriniai bankai
   (ECB/2010/28)
   (2011/22/ES)
   EUROPOS CENTRINIO BANKO bendroji taryba,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 47 straipsnį,
   kadangi:

               (1)

               ECBS statuto 47 straipsnyje nustatyta, kad valstybių narių, kurioms taikoma išimtis, centriniai bankai (toliau – ne euro zonos NCB) neapmoka jų pasirašyto kapitalo, nebent Bendroji taryba, veikdama dauguma, kuri atstovauja mažiausiai dviem trečdaliams pasirašyto Europos centrinio banko (ECB) kapitalo ir mažiausiai pusei dalininkų, nusprendžia, kad reikia sumokėti minimalų procentą, kaip įnašą, skirtą ECB veiklos išlaidoms padengti.

               (2)

               2008 m. gruodžio 15 d. Sprendimo ECB/2008/28, nustatančio nedalyvaujantiems nacionaliniams centriniams bankams Europos centrinio banko kapitalui apmokėti būtinas priemones (1), 1 straipsnyje nustatyta, kad nuo 2009 m. sausio 1 d. nedalyvaujantys NCB apmoka 7 % savo pasirašyto ECB kapitalo dalies.

               (3)

               2008 m. gruodžio 12 d. Sprendimas ECB/2008/23 dėl nacionalinių centrinių bankų procentinių dalių Europos centrinio banko kapitalo pasirašymo rakte (2) pagal ECBS statuto 29 straipsnio 3 dalį nustato ECB kapitalo pasirašymo raktą ir nuo 2009 m. sausio 1 d. nustato kiekvienam nacionaliniam centriniam bankui skiriamus indeksus kapitalo rakte (toliau – indeksai kapitalo rakte).

               (4)

               Pagal 2010 m. gruodžio 13 d. Sprendimo ECB/2010/26 dėl Europos centrinio banko kapitalo padidinimo (3) 1 straipsnį nuo 2010 m. gruodžio 29 d. ECB kapitalas buvo padidintas 5 000 milijonų eurų, nuo 5 760 652 402,58 EUR iki 10 760 652 402,58 EUR.

               (5)

               Dėl ECB kapitalo padidinimo ne euro zonos NCB reikėtų sumokėti 7 % atitinkamos jų pasirašyto padidinto kapitalo dalies, nors ECB veiklos išlaidos nepateisina didesnio įnašo absoliučiais skaičiais. Siekiant išvengti šio papildomo ne euro zonos NCB įnašo į ECB veiklos išlaidas, būtina sumažinti procentą, kurį turi sumokėti ne euro zonos NCB, kad mokėtinos sumos liktų tame pačiame lygyje,

         PRIĖMĖ ŠĮ SPRENDIMĄ:
   1 straipsnis
   Pasirašyto ir apmokėto kapitalo apimtis ir forma
   Nuo 2010 m. gruodžio 29 d. kiekvienas ne euro zonos NCB apmoka 3,75 % savo pasirašyto ECB kapitalo dalies. Atsižvelgiant į Sprendimo ECB/2008/23 2 straipsnyje nustatytus indeksus kapitalo rakte, kiekvienas ne euro zonos NCB turi tokius pasirašyto ir apmokėto kapitalo dydžius, kokie nurodyti šalia jo pavadinimo šioje lentelėje:

               Ne euro zonos NCB

               Pasirašytas kapitalas (2010 m. gruodžio 29 d.)
               (EUR)

               Apmokėtas kapitalas (2010 m. gruodžio 29 d.)
               (EUR)

               Българска народна банка (Bulgarijos nacionalinis bankas)

               93 467 026,77

               3 505 013,50

               Česká národní banka

               155 728 161,57

               5 839 806,06

               Danmarks Nationalbank

               159 634 278,39

               5 986 285,44

               Eesti Pank

               19 261 567,80

               722 308,79

               Latvijas Banka

               30 527 970,87

               1 144 798,91

               Lietuvos bankas

               45 797 336,63

               1 717 400,12

               Magyar Nemzeti Bank

               149 099 599,69

               5 591 234,99

               Narodowy Bank Polski

               526 776 977,72

               19 754 136,66

               Banca Națională a României

               265 196 278,46

               9 944 860,44

               Sveriges Riksbank

               242 997 052,56

               9 112 389,47

               Bank of England

               1 562 145 430,59

               58 580 453,65

         2 straipsnis
   Apmokėto kapitalo patikslinimas
   1.   Kadangi kiekvienas ne euro zonos NCB jau apmokėjo 7 % savo pasirašyto ECB kapitalo dalies, kaip taikoma 2010 m. gruodžio 28 d. pagal Sprendimą ECB/2008/28, kiekvienas iš jų sumoka toliau pateiktoje lentelėje nurodytą papildomą sumą, kuri yra skirtumas tarp 1 straipsnyje nurodyto apmokėto kapitalo ir anksčiau sumokėtos sumos:

               Ne euro zonos NCB

               (EUR)

               Българска народна банка (Bulgarijos nacionalinis bankas)

               2 421,63

               Česká národní banka

               4 034,75

               Danmarks Nationalbank

               4 135,95

               Eesti Pank

               499,04

               Latvijas Banka

               790,95

               Lietuvos bankas

               1 186,56

               Magyar Nemzeti Bank

               3 863,01

               Narodowy Bank Polski

               13 648,22

               Banca Națională a României

               6 870,95

               Sveriges Riksbank

               6 295,79

               Bank of England

               40 473,51

         2.   Ne euro zonos NCB 1 dalyje nurodytas sumas sumoka ECB atskiru pervedimu per Transeuropinę automatizuotą realaus laiko atskirųjų atsiskaitymų skubių pervedimų sistemą (TARGET2) 2010 m. gruodžio 29 d.
   3.   Jei ne euro zonos NCB neturi prieigos prie TARGET2, 1 dalyje nurodytos sumos pervedamos kredituojant sąskaitą, kurią per tinkamą laiką paskiria ECB arba ne euro zonos NCB.
   3 straipsnis
   Baigiamosios nuostatos
   1.   Šis sprendimas įsigalioja 2010 m. gruodžio 29 d.
   2.   Sprendimas ECB/2008/28 panaikinamas nuo 2010 m. gruodžio 29 d.
   3.   Nuorodos į Sprendimą ECB/2008/28 laikomos nuorodomis į šį sprendimą.

      Priimta Frankfurte prie Maino 2010 m. gruodžio 13 d.

            ECB pirmininkas

         Jean-Claude TRICHET

      (1)  OL L 21, 2009 1 24, p. 81.

      (2)  OL L 21, 2009 1 24, p. 66.

      (3)  Žr. šio Oficialiojo leidinio p. 53


title: 2008/727/EB: 2008 m. rugsėjo 15 d. Tarybos sprendimas dėl Slovakijai atstovaujančių Regionų komiteto nario ir pakaitinio nario skyrimo

text:
16.9.2008

               LT

               Europos Sąjungos oficialusis leidinys

               L 247/25

      TARYBOS SPRENDIMAS

   2008 m. rugsėjo 15 d.
   dėl Slovakijai atstovaujančių Regionų komiteto nario ir pakaitinio nario skyrimo
   (2008/727/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Slovakijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Atsistatydinus Milan MURGAŠ, tapo laisva viena Regionų komiteto nario vieta. Viena pakaitinio nario vieta tampa laisva Vladimír BAJAN paskyrus Regionų komiteto nariu,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. skiriami Regionų komiteto:

               a)

               nariu
               Vladimír BAJAN, predseda Bratislavského samosprávneho kraja (Bratislavos krašto viršininkas), (įgaliojimų pasikeitimas),

               b)

               pakaitiniu nariu
               Milan MURGAŠ, predseda Banskobystrického samosprávneho kraja (Banská Bystrica krašto viršininkas).

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2008 m. rugsėjo 15 d.

            Tarybos vardu

            Pirmininkas

         B. KOUCHNER

      (1)  OL L 56, 2006 2 25, p. 75.


title: 2009 m. liepos 27 d. Tarybos sprendimas dėl Europos cheminių medžiagų agentūros Valdančiosios tarybos nario skyrimo

text:
31.7.2009

               LT

               Europos Sąjungos oficialusis leidinys

               C 178/13

      TARYBOS SPRENDIMAS

   2009 m. liepos 27 d.
   dėl Europos cheminių medžiagų agentūros Valdančiosios tarybos nario skyrimo
   2009/C 178/10
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą (1), ypač į jo 79 straipsnį,
   kadangi:

               (1)

               Reglamento (EB) Nr. 1907/2006 79 straipsnyje numatyta, kad Taryba Europos cheminių medžiagų agentūros Valdančiosios tarybos nariais turėtų skirti po vieną atstovą iš kiekvienos valstybės narės.

               (2)

               2007 m. birželio 7 d. sprendimu (2) Taryba paskyrė Europos cheminių medžiagų agentūros Valdančiosios tarybos 27 narius.

               (3)

               Nyderlandų Vyriausybė informavo Tarybą ketinanti pakeisti Nyderlandų atstovą Valdančiojoje taryboje ir pateikė naujo atstovo, kuris turėtų būti paskirtas laikotarpiui iki 2013 m. gegužės 31 d., kandidatūrą,

         NUSPRENDĖ:
   1 straipsnis
   Nyderlandų pilietis Johannes Karel Barend Henri KWISTHOUT, gimęs 1964 m. birželio 6 d., skiriamas Europos cheminių medžiagų agentūros Valdančiosios tarybos nariu vietoj Dr. Arnoldus Wilhelmus VAN DER WIELEN laikotarpiui nuo 2009 m. rugpjūčio 1 d. (3) iki 2013 m. gegužės 31 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2009 m. liepos 27 d.

            Tarybos vardu

            Pirmininkas

         C. BILDT

      (1)  OL L 396, 2006 12 30, p. 1.

      (2)  OL C 134, 2007 6 16, p. 6.

      (3)  OL: diena po šio sprendimo paskelbimo dienos.